Cât va costa un vaccin anti-COVID? Producătorii spun că preţurile diferă în funcţie de eficacitate.
Un vaccin anti-COVID va costa între 3 şi 30 de dolari, scrie Financial Times. AstraZeneca a vândut doza cu circa 4 dolari. Bill Gates spune că ţările mai sărace ar trebui să plătească mai puţin pentru vaccin.
Preţul vaccinului anti – COVID-19 a ajuns subiect de dezbatere la nivel mondial. Oamenii se întreabă cât de mult vor costa dozele, dar şi cine va plăti pentru ele. Producătorii spun că preţurile diferă în funcţie de eficacitate, rezultatele studiilor, concurenţa, dar şi cererea. O doză costă între 3 şi 30 de dolari. AstraZeneca, de pildă, a vândut o doză cu circa 4 dolari, în timp ce Sanofi şi GSK au vândut o doză cu un preț de două ori mai mare. Moderna, o companie relativ nouă, a încercat să lanseze vaccinul cu aproximativ 60 de dolari, după ce iniţial a cerut aproape dublu.Bill Gates a declarat pentru Financial Times că ţările sărace ar trebui să plătească mai puţin pentru acest vaccin."Preţul are nevoie de trei niveluri în care ţările bogate plătesc o mare parte din costurile impuse, ţările cu venituri medii plătesc o parte din costurile impuse şi ţările cele mai sărace să plătească un cost diminuat", spune miliardarul.